Nils Orénto

Nils Holgersson Orénto (10. huhtikuuta 1922 Tuusula – 14. elokuuta 2010 Tukholma, Ruotsi)Orento, Nils Holgersson, Sveriges Dödbok (8/2021) 1830–2020, Sveriges Släktforskarförbund,  oli suomalainen puutarha-arkkitehti. Hän teki valtaosan urastaan Ruotsissa ja vaikutti myös Tapiolan puutarhakaupungin muotoutumiseen.

 Ura 
Orénto opiskeli arkkitehtuuria Teknillisessä korkeakoulussa ja suoritti puutarhateknikon tutkinnon 1940-luvulla. Hän opiskeli puutarha-arkkitehtuuria myös Landbohøjskolessa Kööpenhaminassa. Orénto työskenteli uransa alussa Puutarhataito Oy:ssä. Hän muutti Ruotsiin 1946 ja aloitti työt puutarha-arkkitehti Carl Blomqvistin palveluksessa. Oman suunnittelutoimistonsa, Nils H. Orénto Trädgårdsarkitekt FST:n, hän perusti Tukholmassa 1949. Toimisto sai sivukonttorin Helsingin seudulle 1950-luvulla.

Orénto laati Tapiolan itäisen lähiön yleissuunnitelman 1953–1955. Hän suunnitteli muun muassa Otsolahden ympäristön muuttamisen luonnonpuistoksi. Hän palasi Ruotsiin 1955 ja suunnitteli asuinalueita 1950–1970-luvuilla. Hän suunnitteli myös sairaalaympäristöjä Pohjois-Afrikkaan, Lähi-Itään ja Vietnamiin.

Orénton puoliso oli Marianne Gunilla Orénto (1930–2012).Orento, Marianne Gunilla, Sveriges Dödbok (8/2021) 1830–2020, Sveriges Släktforskarförbund, 

 Lähteet 

Luokka:Ruotsinsuomalaiset henkilöt
Luokka:Suomalaiset maisema-arkkitehdit
Luokka:Vuonna 1922 syntyneet
Luokka:Vuonna 2010 kuolleet